2021. gada 29. jūnijā Noteikumi Nr. 446

Rīgā (prot. Nr. 50 16. §)

**Grozījumi Ministru kabineta 2008. gada 10. jūnija noteikumos Nr. 424 "Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām"**

Izdoti saskaņā ar likuma "Par aviāciju"

97. panta pirmo daļu un 117.10 panta ceturto daļu

Izdarīt Ministru kabineta 2008. gada 10. jūnija noteikumos Nr. 424 "Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām" (Latvijas Vēstnesis, 2008, 93. nr.; 2013, 245. nr.) šādus grozījumus:

1. Izteikt noteikumu nosaukumu šādā redakcijā:

"**Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis**".

2. Izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar likuma "Par aviāciju" 97. panta pirmo daļu un 117.10 panta ceturto daļu".

3. Izteikt 1. punktu un 2. punkta ievaddaļu šādā redakcijā:

"1. Noteikumi nosaka kārtību, kādā atlīdzina kaitējumu trešajai personai vai tās mantai, ja to nodarījis:

1.1. Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām;

1.2. militārais bezpilota gaisa kuģis.

2. Ja Latvijas Republikas militārās aviācijas gaisa kuģis (vai no tā atdalījies priekšmets) vai militārais bezpilota gaisa kuģis (turpmāk – gaisa kuģis) nodarījis kaitējumu trešajai personai vai tās mantai, persona, kurai nodarīts kaitējums (turpmāk – persona), iesniedz Aizsardzības ministrijā iesniegumu par kaitējuma atlīdzinājumu. Iesniegumā norāda:".

4. Svītrot 5. punktu.

Ministru prezidents A. K. Kariņš

Satiksmes ministrs T. Linkaits